6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΕΣΩΤΕΡΙΚΩΝ,  ΟΙΚΟΝΟΜΙΚΩΝ ΚΑΙ  ΚΟΙΝΩΝΙΚΗΣ ΠΡΟΝΟΙΑΣ Αριθ. ΥΜ 3432 της 17 Ιουλ./2 Αυγ. 1957 Περί επιχορηγήσεως Δήμων και Κοινοτήτων εκ μέρους των Νομαρχιακών Ταμείων δι’ εκτέλεσιν μικρών εξυγιαντικών έργων. ΄Εχοντες υπ’ όψιν: α)Τας διατάξεις των:Νόμ. 1744/42 «περί εκτελέσεως μικρών εξυγιαντικών έργων προς προστασίαν της Δημοσίας υγείας», Ν.Δ. 1037/1949, το άρθρ. 20 του Ν.Δ. 3620/1956 και του Β.Δ/τος της 24 Ιαν./12 Φεβρ. 1957 «περί των απαλλαγών και ατελειών ων απολάυουν τα κατά το Ν.Δ. 3620/1956 Νομαρχιακά Ταμεία κλπ». β)Το ότι εγγράφονται κατ’ έτος εις τον τακτικόν προϋπολογισμόν του Υπουργείου Κοιν. Προνοίας υπό Κεφ. 52, άρθρ. 1, πιστώσεις δια την οικον. ενίσχυσιν Δήμων και Κοινοτήτων δια την εκτέλεσιν μικρών εξυγιαντικών έργων προς καταπολέμησιν της ελονοσίας, έργων υδρεύσεως, παροχετεύσεως, αποχετεύσεως και εν γένει έργων πάσης φύσεως προς προστασίαν της Δημοσίας υγείας, αίτινες συνιστούν επιχορήγησιν των οικείων Νομαρχιακών Ταμείων και, γ)΄Οτι υπό των Δήμων και Κοινοτήτων εκτελούνται τοιαύτα έργα δι’ α δαπανώνται και χρηματικά ποσά εξ ιδίων αυτών πόρων, αποφασίζομεν: 1.Εγκρίνομεν όπως άπασαι αι σχετικαί πιστώσεις περί ων η παρ. β΄ αι προοριζόμεναι δι’ εκτέλεσιν μικρών εξυγιαντικών έργων προς προστασίαν της Δημοσίας υγείας, διατίθενται παρά των Νομαρχιακών Ταμείων περαιτέρω προς τους ενισχυτέους Δήμους και Κοινότητας υπό μορφήν οριστικής επιχορηγήσεως εκ μέρους του Νομαρχιακού Ταμείου δια την, μερίμνη και ευθύνη των Δήμων και Κοινοτήτων, εκτέλεσιν των ως άνω έργων. 2.Προς τον σκοπόν τούτον το Νομαρχιακόν Ταμείον προβαίνει εκάστοτε εις την, κατά τα κεκανονισμένα, έκδοσιν τακτικού χρηματικού εντάλματος επ’ ονόματι του οικείου Δήμου ή Κοινότητος, εις βάρος των πιστώσεων του προϋπολογισμού των εξόδων αυτού, των αφορωσών τας δαπάνας εκτελέσεως μικρών εξυγιαντικών έργων. 3.Ο δικαιούχος Δήμος ή Κοινότης υποχρεούται όπως, επί τη εισπράξει των επιχορηγήσεων τούτων, εκδίδη εκάστοτε σχετικόν γραμμάτιον εισπράξεως, όπερ παραδιδόμενον εις το Νομαρχιακόν Ταμείον θα αποτελή δικαιολογητικόν οριστικής τακτοποιήσεως τούτου, εμφανίζει δε τας ως άνω επιχορηγήσεις υπό ίδιον Κεφάλαιον του προϋπολογισμού των εσόδων και εξόδων αυτού και υπό ίδιον άρθρον, ανταποκρινόμενον εις το συγκεκριμένον προς εκτέλεσιν εξυγιαντικόν έργον. 4.Η εκ μέρους των Δήμων και Κοινοτήτων εκτέλεσις των έργων δια των ως άνω κονδυλίων διέπεται από τας διατάξεις του από 22.2.1952 Β.Δ/τος «περί εκτελέσεως Δημοτικών και Κοινοτικών έργων». 5.Επί των πληρωμών δια δαπάνας, ως άνω, εκ μέρους των Δήμων και Κοινοτήτων έχουσιν εφαρμογήν αι απαλλαγαί και ατέλειαι περί ων διαλαμβάνει του Β.Δ/μα της 24 Ιαν./12 Φεβρ. 1957 «περί απαλλαγών και ατελειών, ων απολαύουν τα κατά το Ν.Δ. 3620/1956 Νομαρχιακά Ταμεία κλπ.». Σελ. 395 Εξυγιαντικά΄Εργα 34.Δ.ζ.6  Εξυγιαντικά Έργα 34Α.Δ.ζ.6 